ananddey/assamese-wiki-corpus huggingface dataset:
গুৱাহাটী কেন্দ্ৰীয় কাৰাগাৰ

গুৱাহাটী কেন্দ্ৰীয় কাৰাগাৰ হৈছে অসমৰ গুৱাহাটী চহৰৰ মাজমজিয়াত অৱস্থিত এখন কাৰাগাৰ। অসমত অৱস্থিত ৩১খন কাৰাগাৰৰ ভিতৰত গুৱাহাটী কেন্দ্ৰীয় কাৰাগাৰ অন্যতম। মুখ্য কাৰাগাৰ এলেকাৰ ১১ একৰ (০.০৪৫ বৰ্গ কিলোমিটাৰ) সহ ২৮ একৰ (০.১১ বৰ্গকিলোমিটাৰ) জুৰি বিস্তাৰিত হৈ থকা কাৰাগাৰখন মুঠ ১০০০জন কাৰাবন্দীৰ বাবে (৯০০জন পুৰুষ কয়দী আৰু ১০০ গৰাকী মহিলা কয়দীৰ ক্ষমতাৰে) নিৰ্মাণ কৰা হৈছিল।

ইতিহাস

গুৱাহাটীত প্ৰথমে ১৮৮১ চনত ফাঁচি বজাৰত ৫০০ কাৰাবন্দীৰ ক্ষমতা যুক্ত এখন কাৰাগাৰ নিৰ্মাণ কৰা হৈছিল। এইখন কাৰাগাৰ ২০১০ চনৰ এপ্ৰিল মাহত সৰুসজাইলৈ স্থানান্তৰ কৰা হৈছিল আৰু ১০০০ বন্দীৰ সক্ষমতা বিশিষ্ট কাৰাগাৰলৈ উন্নীত কৰা হৈছিল। ৮০৫জন কয়দী স্থানান্তৰ কৰি ২০১২ চনৰ এপ্ৰিল মাহত নতুন কাৰাগাৰখন মুকলি কৰা হৈছিল। জিলা কাৰাগাৰখন গুৱাহাটীৰ মধ্যভাগত অৱস্থিত।

অনশন - ধৰ্মঘট

২০২০ চনৰ ২৯ জুনত যেতিয়া কৃষক মুক্তি সংগ্ৰাম সমিতি (কে.এম.এছ.এছ.) ৰ প্ৰতিষ্ঠাপক কৃষক নেতা অখিল গগৈয়ে ২০০ দিনৰ কাৰাবাস সম্পূৰ্ণ কৰে, কেন্দ্ৰীয় কাৰাগাৰত ১২০০জন কয়দীয়ে অনশন ঘোষণা কৰে; লগতে গগৈৰ মুক্তিৰ দাবীত আৰু কৰ্তৃপক্ষৰ ওচৰত কভিড-১৯ সম্পৰ্কীয় আবেদন উপস্থাপন কৰে।

উল্লেখযোগ্য কাৰাবন্দী

ৰাজকুমাৰ মেঘেন
মণিপুৰস্থিত ইউনাইটেড নেচনেল লিবাৰেচন ফ্ৰণ্টৰ মুৰব্বী ৰাজকুমাৰ মেঘেনক আৰক্ষীয়ে গ্ৰেপ্তাৰ কৰি গুৱাহাটী কেন্দ্ৰীয় কাৰাগাৰত ৰাখিছিল। খবৰ অনুসৰি ২০১০ চনৰ ২৯ ছেপ্টেম্বৰত বাংলাদেশী এজেণ্টে তেওঁক প্ৰথমে অপহৰণ কৰিছিল আৰু তাৰ পিছত অসম আৰক্ষীয়ে গ্ৰেপ্তাৰ কৰিছিল আৰু ৰাষ্ট্ৰীয় অনুসন্ধান সংস্থাৰ দ্বাৰা অভিযুক্ত কৰা হৈছিল। কাৰাগাৰলৈ তেওঁৰ অৱদান, যেনে সংগীত বিদ্যালয় স্থাপন, বন্দীসকলৰ বাবে পুথিভঁৰাল স্থাপন কৰা, আৰু গুৱাহাটী কেন্দ্ৰীয় কাৰাগাৰ চৌহদৰ ভিতৰত এখন শিলৰ বাগিচা নিৰ্মাণ কৰাৰ বাবে তেওঁৰ ১০ বছৰৰ কাৰাদণ্ড হ্ৰাস পায় আৰু তেওঁক ২০১৯ চনৰ ৯ নৱেম্বৰত মুক্তি দিয়া হৈছিল।

শ্বাৰ্জিল ইমাম
শ্বাৰ্জিল ইমাম নামৰ এজন কৰ্মীক ২০২০ চনৰ ২৮ জানুৱাৰীত দিল্লী আৰক্ষীয়ে গ্ৰেপ্তাৰ কৰিছিল, যাৰ ওপৰত অভিযোগ কৰা হৈছিল যে তেওঁৰ ভাষণে জামিয়া মিলিয়া ইছলামিয়া বিশ্ববিদ্যালয়ত ৰায়তৰ নেতৃত্ব দিয়া লোকসকলৰ মাজত শত্ৰুতা বৃদ্ধি কৰিছিল।

তথ্যসূত্ৰ

শ্ৰেণী:অসমৰ কাৰাগাৰ
১৪ জুলাই

উল্লেখযোগ্য ঘটনাৱলী

১৬৩৬ - ঔৰংজেৱক পিতৃ শ্বাহজাহানে দক্ষিণ ভাৰতৰ শাসনকৰ্তা হিচাপে নিযুক্তি দিয়ে।
১৭৮৯ - ফৰাচী বিপ্লৱৰ বাষ্টিল কাৰাগাৰৰ ধুমুহা (ইংঃ Storming of the Bastille) সূচনা হৈছিল।
১৮৬৭ - আলফ্ৰেড নোবেলৰ (যাৰ নামত নোবেল বঁটা প্ৰচলিত) দ্বাৰা ডিনামাইটৰ বিস্ফোৰণ শক্তি প্ৰদৰ্শিত হৈছিল।
১৯৪২ - মহাত্মা গান্ধীৰ ভাৰত ত্যাগ আন্দোলনৰ প্ৰস্তাৱটি কংগ্ৰেছ ৱৰ্কিং কমিটীয়ে গ্ৰহণ কৰে।
১৯৯৪ - চক্ৰশিলা সংৰক্ষিত বনাঞ্চলক অসম চৰকাৰৰ দ্বাৰা অভয়াৰণ্যৰ মৰ্যাদা দিয়া হয়।
২০০৮ - মিছ ভেনিজুৱেলা ডায়না মেন্তোজাৰে মিছ ইউনিভাৰ্ছ খিতাপ অৰ্জন কৰে।
২০১৯ - চেক গণৰাজ্যত অনুষ্ঠিত ক্লডনু এথলেটিক মিটত ২০০ মিটাৰৰ ইভেন্টত সীমা দাসে স্বৰ্ণ জয় কৰিছিল।
২০২৩ - চন্দ্ৰযান-৩ৰ উৎক্ষেপণ। এই তৃতীয় চন্দ্ৰ অন্বেষণ অভিযান চন্দ্ৰযান-৩ৰ উৎক্ষেপণ ইছৰোৱে ভাৰতৰ অন্ধ্ৰপ্ৰদেশৰ শ্ৰীহৰিকোটাৰ সতীশ ধৱন মহাকাশ কেন্দ্ৰৰ পৰা দুপৰীয়া ২:৩৫ বজাত কৰে।

জন্ম

১৮৭৪ - আন্দ্ৰে লুই দেবিয়েৰ্ন, ফৰাচী ৰসায়ন বিজ্ঞানী, এক্টিনিয়াম (ইংঃ actinium) মৌলৰ আৱিষ্কাৰক। (মৃঃ ১৯৪৯)
১৯১৩ - জেৰাল্ড ফ'ৰ্ড, মাৰ্কিন যুক্তৰাষ্ট্ৰৰ ৩৮তম ৰাষ্ট্ৰপতি। (মৃঃ ২০০৬)
১৯১৮ - ইংমাৰ বাৰ্গমেন, ছুইডেনৰ চলচ্চিত্ৰ পৰিচালক, লেখক তথা চলচ্চিত্ৰ প্ৰযোজক। (মৃঃ ২০০৭)
১৯২১ - জে. উইলকিনছ, ৰসায়ন বিজ্ঞানৰ নোবেল বিজয়ী বিজ্ঞানী।
১৯৪৭ - নবীন ৰামগোলাম, মৰিছাছৰ প্ৰাক্তন প্ৰধানমন্ত্ৰী।
১৯৭১ - মধু চাপৰে, ১৯৯২ চনৰ মিছ ইণ্ডিয়া।

মৃত্যু

১৮১৬ - ফ্ৰান্সিস্কো দি মিৰাণ্ডা, ভেনিজুৱেলাৰ বিপ্লৱী। (জঃ ১৭৫০)
১৯৮৮ - পূৰ্ণানন্দ দত্ত, ভাৰতৰ স্বাধীনতা আন্দোলনত অসমৰ এগৰাকী মুক্তি যুঁজাৰু, সমাজ সেৱক, শিক্ষা সংগঠক আৰু গান্ধীবাদী কৰ্মী।
১৯৯৮ - ৰিচাৰ্ড মেক ড'নাল্ড, মেক ড'নাল্ড ৰেষ্টুৰেণ্টৰ প্ৰতিষ্ঠাতা, প্ৰখ্যাত ব্যৱসায়ী।
২০০২ - নৱকান্ত বৰুৱা, প্ৰসিদ্ধ অসমীয়া সাহিত্যক।
২০১৪ - মীনা আগৰৱালা, এগৰাকী অসমীয়া সমাজকৰ্মী আৰু নাৰী সবলীকৰণ আন্দোলনৰ উল্লেখযোগ্য মুখপাত্ৰ আছিল।
২০১৭ - মাৰিয়াম মিৰ্জাখানী, ইৰাণী গণিতজ্ঞ আৰু ষ্টেনফৰ্ড বিশ্ববিদ্যালয়ৰ গণিতৰ অধ্যাপক।

দিৱস

ইৰাকৰ গণতন্ত্ৰ দিৱস।
ফ্ৰান্সৰ ৰাষ্ট্ৰীয় দিৱস।

বাহ্যিক সংযোগ

বিবিচি: এই দিনত

তথ্য সংগ্ৰহ
মনিষা উন্নি

মনিষা উন্নি (; ২৪ জানুৱাৰী ১৯৭১ – ৫ ডিচেম্বৰ ১৯৯২) এগৰাকী ভাৰতীয় অভিনেত্ৰী আছিল। তেওঁক বিশেষকৈ মালয়ালম ছবিলৈ আগবঢ়োৱা অৱদানৰ বাবে জনা যায়। মাত্ৰ পোন্ধৰ বছৰ বয়সতে তেওঁ 'নখক্ষথঙ্গল' (; ১৯৮৬) ছবি যোগে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। এইখন তেওঁৰ প্ৰথম ছবি আছিল আৰু এতিয়ালৈ আটাইতকৈ কম বয়সত এই সন্মান লাভ কৰাৰ খ্যাতি তেওঁৰ নামতে অঙ্কিত হৈ আছে। মনিষা উন্নিকে ধৰি সাৰদা, শোভানা, মীৰা জেচমিন, সুৰভি লক্ষ্মী আৰু শোভা- মুঠ ছয়গৰাকী মালয়ালম অভিনেত্ৰীয়ে শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে। তেওঁৰ চমু কৰ্মজীৱনত মনিষাই এম.টি. বাসুদেৱন নায়াৰ, হৰিহৰণ, প্ৰিয়দৰ্শন, অজয়ন, কমল, সিবি মালয়ী আদি খ্যাতনামা পৰিচালকৰ সৈতে কাম কৰিছে।

প্ৰাৰম্ভিক জীৱন

নাৰায়াণ উন্নি আৰু শ্ৰীদেৱী উন্নিৰ জীয়ৰী মনিষাৰ জন্ম ১৯৭১ চনত কেৰালাৰ কোঝিকোড জিলাৰ পন্নিয়ানকাৰাত হৈছিল। নাৰায়ণ উন্নি শোৰনুৰৰ পৰা আহিছিল আৰু বাঙ্গালুৰুত চামৰাৰ ব্যৱসায়ত জড়িত আছিল। মনীষায়ো ডাঙৰ-দীঘল হয় বাঙ্গালুৰু চহৰতে। মাক শ্ৰীদেৱী উন্নি এগৰাকী মোহিনীঅট্টমৰ প্ৰশিক্ষিত শাস্ত্ৰীয় নৃত্যশিল্পী আছিল। মনিষাই শৈশৱৰে পৰা নৃত্যৰ প্ৰশিক্ষণ লৈছিল। ন বছৰ বয়সত তেওঁ প্ৰথম মঞ্চত নৃত্য প্ৰদৰ্শন কৰে। ১৯৮৫ চনত তেওঁ কৰ্ণাটক ৰা্জ্যভিত্তিক মোহিনীঅট্টমৰ প্ৰতিযোগিতাত ‘কৌশিক বঁটা’ লাভ কৰে। তেওঁ বাঙ্গালুৰুৰ চেণ্ট চাৰ্লচ হাইস্কুল আৰু বিচপ কটন গাৰ্লচ্ হাইস্কুলৰ পৰা বিদ্যালয় পৰ্যায়ৰ শিক্ষাগ্ৰহণ কৰে। মনস্তত্ত্বত স্নাতক উপাধি লয় বাঙ্গালুৰুৰে মাউণ্ট কাৰ্মেল কলেজৰ পৰা। তেওঁৰ শ্ৰীজিৎ উন্নি নামত এজন ককায়েক আছে।

কৰ্মজীৱন

মালয়ালম উপন্যাসিক এম.টি. বাসুদেৱ নায়াৰ মনিষাহঁতৰ পাৰিবাৰিক বন্ধু আছিল। এম.টি. এগৰাকী চলচ্চিত্ৰ পৰিচালক আৰু চিত্ৰনাট্য ৰচকো আছিল আৰু তেওঁৰ সাহায্যতে মনিষাই চলচ্চিত্ৰ জগতত প্ৰবেশ কৰে। মনিষাৰ প্ৰথম ছবি আছিল মালয়ালম ভাষাৰ ‘নখক্ষথঙ্গল’ (১৯৮৬)। ছবিখনৰ চিত্ৰনাট্য লিখিছিল এম.টি.য়ে আৰু পৰিচালনা কৰিছিল হৰিহৰণে। ছবিখনৰ বিষয়-বস্তু আছিল তিনিজন কিশোৰ-কিশোৰীৰ প্ৰেম-ত্ৰিভুজ; য’ত মনিষাই ছবিৰ নায়িকা গৌৰীৰ চৰিত্ৰত অভিনয় কৰি ১৯৮৭ চনত শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা পাবলৈ সক্ষম হয়

মৃত্যু

এটা মটৰ দুৰ্ঘটনাত মৃত্যু হোৱাৰ সময়ত মনিষাই মালয়ালম ভাষাৰ চেপ্পাডিৱিডিয়া ছবিখন কৰি আছিল। ১৯৯২ চনৰ ৫ ডিচেম্বৰত মনিষা আৰু মাক শ্ৰীদেৱী উন্নিক কঢ়িয়াই নিয়া কাৰখন আলাপ্পুঝা জিলাৰ চেৰথালা নামৰ ঠাইখনৰ ওচৰত দুৰ্ঘটনাত পতিত হয়। দুৰ্ঘটনাত মাক বাচি যায় যদিও মনিষাৰ মৃত্যু হয়।

তথ্য উৎস

বাহ্যিক সংযোগ

Monisha at MSI

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
চিলাৰায় মহাবিদ্যালয়

চিলাৰায় মহাবিদ্যালয় হৈছে ১৯৭৩ চনত স্থাপিত অসমৰ ধুবুৰীৰ গোলকগঞ্জত অৱস্থিত স্নাতক মহলাৰ সহ-শিক্ষাৰ শিক্ষানুষ্ঠান। এই মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত৷

বিভাগ

কলা আৰু ব্যৱস্থাপনা

অসমীয়া
বঙালী
ইংৰাজী
সংস্কৃত
বুৰঞ্জী
শিক্ষা
অৰ্থনীতি
ৰাজনীতি বিজ্ঞান
ব্যৱস্থাপনা

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
ৰৈৱতক

ৰৈৱতক পৰ্বত মহাভাৰত মহাকাব্য আৰু হৰিৱংশ-পুৰাণ ২.৫৫.১১১ত উল্লেখ কৰা পৰ্বত আছিল। মহাভাৰতত ইয়াক অনৰ্ত ৰাজ্যত অৱস্থিত বুলি উল্লেখ কৰা হৈছে। হৰিৱংশ-পুৰাণত ইয়াক "ৰজা ৰৈৱতকৰ ক্ৰীড়াক্ষেত্ৰৰ ওচৰত" (২.৫৬.২৯) আৰু ইয়াক "দেৱতাৰ বাসস্থান" (২.৫৫.১১১) বুলি কোৱা হয়। দ্বাৰকাৰপৰা অহা লোকসকলে এই পৰ্বতলৈ আহি ইয়াৰ পূজাক এক বৃহৎ উৎসৱ হিচাপে পালন কৰিছিল। মাঘৰ শিশুপাল-বধতো একেটা পৰ্বতকে বিশিষ্টভাৱে উল্লেখ কৰা হৈছে। এই পৰ্বতটোক গুজৰাটৰ গিৰ্নাৰ পৰ্বত বুলি চিনাক্ত কৰা হৈছে।

তথ্যসূত্ৰ

শ্ৰেণী:হিন্দু কিংবদন্তি
শ্ৰেণী:পৰ্বতমালা
জিতুমণি কলিতা

জিতুমণি কলিতা (, জন্ম: ২৮ আগষ্ট, ১৯৯৯) হৈছে অসমৰ এজন নৃত্যশিল্পী। জি. টিভি. ৰ ৰিয়েলিটী শ্ব’ ডান্স ইণ্ডিয়া ডান্স লিটল মাষ্টাৰছ, ২০১০ বৰ্ষৰ চূড়ান্ত বিজয়ী আছিল। পুৰস্কাৰ হিচাপে জিতুমণিয়ে তিনি লাখ টকা নগদ ধন পোৱাৰ লগতে এটা ট্ৰফী লাভ কৰিছিল।

জন্ম আৰু বংশ পৰিচয়

জিতুমণি কলিতা অসমৰ গুৱাহাটীত জন্মগ্ৰহণ কৰিছিল। প্ৰায় সাত বছৰ বয়সৰ পৰাই জিতুয়ে নৃত্য কৰিবলৈ আৰম্ভ কৰে। জিতুমণি ৰেলৱে হায়াৰ ছেকেণ্ডেৰী স্কুলৰ ছাত্ৰ আছিল। পৰিয়ালত মাক-দেউতাকৰ উপৰিও এজনী ভগ্নী আৰু এজন ভাতৃ আছে।

তথ্য সংগ্ৰহ

শ্ৰেণী:সংক্ষিপ্ত জীৱনী
শ্ৰেণী:অসমীয়া নৃত্যশিল্পী
গুৱাহাটী মহাবিদ্যালয়

গুৱাহাটী মহাবিদ্যালয় অসমৰ গুৱাহাটীৰ বামুণীমৈদামত অৱস্থিত এখন মহাবিদ্যালয়। ১৯৬৪ চনত মহাবিদ্যালয়খন স্থাপন কৰা হৈছিল। গুৱাহাটী মহাবিদ্যালয় গুৱাহাটী বিশ্ববিদ্যালয়ৰ অন্তৰ্ভুক্ত।

ইতিহাস

গুৱাহাটী মহাবিদ্যালয় ১৯৬৪ চনত স্থাপন কৰা হৈছিল। প্ৰথমে ইয়াৰ কোনো স্থায়ী ভৱন নাছিল। গুৱাহাটী চহৰৰ বামুণীমৈদামত স্থানত মাত্ৰ ৭৫ গৰাকী শিক্ষাৰ্থীৰ সৈতে মোহাৰিছ প্ৰশিক্ষণ প্ৰতিষ্ঠানৰ প্ৰাংগনত অস্থায়ী ভাবে শ্ৰেণীসমূহ অনুষ্ঠিত কৰা হৈছিল। পিছলৈ ইয়াক বৰ্তমান স্থানলৈ স্থানান্তৰ কৰা হয়। ২০১৫ চনত মহাবিদ্যালয়খনে ৰাষ্ট্ৰীয় মূল্যাংকন আৰু প্ৰত্যাপন পৰিষদৰ মুল্যাংকনত "বি" শ্ৰেণীৰ মহাবিদ্যালয় ৰূপে স্বীকৃতি লাভ কৰে।

পাঠ্যক্ৰম

মহাবিদ্যালয় খনে কলা আৰু বিজ্ঞান বিভাগত উচ্চতৰ মাধ্যমিক আৰু স্নাতক পৰ্যায়ৰ পাঠ্যক্ৰমৰ শিক্ষা প্ৰদান কৰে। ইয়াৰ উপৰিও মহাবিদ্যালয় খনত আন কিছুমান বৃত্তিমুখী পাঠ্যক্ৰমৰো ব্যৱস্থা আছে। বৰ্তমান মহাবিদ্যালয়খনত তলত দিয়া পাঠ্যক্ৰমসমূহৰ শিক্ষা প্ৰদান কৰা হয়:
উচ্চতৰ মাধ্যমিক (কলা, বাণিজ্য আৰু বিজ্ঞান)
স্নাতক (কলা, বাণিজ্য আৰু বিজ্ঞান)
অলংকাৰিক মীনপালন আৰু একুৰিয়াম ব্যৱস্থাপনাৰ প্ৰমাণপত্ৰ পাঠ্যক্ৰম
খুচুৰা আৰু বিক্ৰী ব্যৱস্থাপনা
কথিত আৰু যোগাযোগমূলক ইংৰাজীত প্ৰমাণপত্ৰ পাঠ্যক্ৰম

বিভাগ

কলা

অসমীয়া
ইংৰাজী
শিক্ষা
অৰ্থনীতি বিজ্ঞান
ভূগোল
ইতিহাস
ৰাজনীতি বিজ্ঞান

বিজ্ঞান

উদ্ভিদ বিজ্ঞান
ৰসায়ন বিজ্ঞান
ভূগোল
গণিত
পদাৰ্থ বিজ্ঞান
প্ৰাণীবিজ্ঞান

বাণিজ্য

বাণিজ্য

তথ্য উৎস

শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
শ্ৰেণী:অসমৰ মহাবিদ্যালয়সমূহ
শ্ৰেণী:কামৰূপ মহানগৰ জিলা
শ্ৰেণী:গুৱাহাটী
জৱাহৰলাল নেহৰু

জৱাহৰলাল নেহৰু (; ১৪ নৱেম্বৰ ১৮৮৯ - ২৭ মে' ১৯৬৪) স্বাধীন ভাৰতৰ প্ৰথম প্ৰধানমন্ত্ৰী আছিল। তেওঁ প্ৰধানমন্ত্ৰী পদত একেৰাহে ১৭ বছৰলৈ কাৰ্যনিৰ্বাহ কৰিছিল। ১৯৫৫ চনত ভাৰত চৰকাৰে তেওঁলৈ দেশৰ সৰ্ব্বোচ্চ সন্মান ভাৰত ৰত্নৰে সন্মানিত কৰে।

উদ্ধৃতিসমূহ

নাৰীক দিয়া মৰ্য্যদাই এটা জাতিৰ ছবি প্ৰতিফলন কৰে।
জীৱনটো তাচ খেলৰ লগত তুলনা কৰিব পাৰি। তোমাৰ ভাগত যিকেইখন তাচ পৰে সি হ'ল নিশ্চয়তাবাদ। তাচপাতখিনি তুমি কেনেকৈ খেলা সেইটো হ'ল তোমাৰ মুক্ত ইচ্ছা।
মানুহে যিমান কিতাপ পঢ়িবলৈ শিকে সিমানে ভাবিবলৈ শিকে।
অসমৰ ৰাইজৰ কাৰণে মোৰ প্ৰাণ কান্দি উঠিছে৷ (১৯৬২ চনৰ চীনৰ ভাৰত আক্ৰমণৰ সময়ত ৰেডিঅ’যোগে কোৱা)
অসন্তুষ্টিয়ে উদাসীনতাৰ সৃষ্টি কৰে - যাৰ পৰা অক্ষমতা প্ৰকাশ পায়৷
অভাৱ, দাৰিদ্ৰ আৰু বৈষম্যৰ মাজত কোনো গণতন্ত্ৰ সৰহ কাল তিষ্ঠিব নোৱাৰে।
বেৰৰ ফালে প্ৰতিচ্ছবিখন ঘূৰাই থৈ ইতিহাসৰ গতি সলনি কৰিব নোৱাৰি৷
এগৰাকী সুগৃহিণী নিৰান্নব্বৈজন শিক্ষকতকৈ শ্ৰেষ্ঠ৷
মই নিজে হিন্দুস্থানী ভাষাত ইংৰাজী আৰু আন আন বিদেশী ভাষাৰ পৰা শব্দ গ্ৰহণ কৰাৰ পক্ষে৷ ইয়াৰ আৱশ্যকতা আছে৷ কাৰণ আধুনিক বহু নাম আৰু শব্দৰ প্ৰতিশব্দ আমাৰ ভাষাত নাই৷ সংস্কৃত, আৰবী বা ফাৰ্চীৰ পৰা টান টান শব্দ ৰচনা নকৰি সকলোৰে চিনাকি শব্দ ব্যৱহাৰ কৰাই ভাল৷
জীৱনত কেতিয়াও পৰাজিত নোহোৱাটো গৌৰৱ নহয়, গৌৰৱ হ’ল কোনো পৰাজয়তে হাৰ নামানি আগবাঢ়ি যোৱাটো৷
জীৱনটোত যদি ঘাত প্ৰতিঘাতেই নাথাকে তেন্তে সেইটো জীৱনেই হ'ব নোৱাৰে। জীৱনটো হৈছে এটা কলা। ই কলাকাৰ ৰূপে বিৰাজিত। আশা আৰু আকাঙ্খাৰ প্ৰেৰণাই হৈছে জীৱনৰ অঙ্গ। ইয়াৰ অবিহনে জীৱনৰ গতি মৰহি শুকাই।
গীতা বিপদ আপদৰ বন্ধু, ৰাজনৈতিক আৰু সামাজিক আন্দোলনৰ শান্তিদাতা আৰু মানুহৰ মনৰ ভাব চিন্তাৰ ফলদাতা।
যদি কোনো মহান কামত অধ্যাৱসায় আৰু দক্ষতাৰে কাম কৰা তেন্তে তাৎক্ষণিকভাৱে ইয়াৰ স্বীকৃতি লাভ নকৰিবও পাৰা। কিন্তু শেষত সফলতা লাভ কৰিবা।

উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰতৰ প্ৰধানমন্ত্ৰী
শ্ৰেণী:মৃত ব্যক্তি
শ্ৰেণী:ভাৰত ৰত্ন বঁটা বিজয়ী
বিল কযবি

উইলিয়াম হেনৰী কযবি জুনিয়ৰ বা বিল কযবি (; জন্ম ১২ জুলাই, ১৯৩৭) এজন আমেৰিকান কমেডিয়ান, অভিনেতা আৰু সংবাদ মাধ্যমৰ ব্যক্তিত্ব। তেওঁ আমেৰিকান আৰু আফ্ৰিকান-আমেৰিকান সংস্কৃতিলৈ উল্লেখযোগ্য অৱদান আগবঢ়াইছিল। তেওঁ দ্য কচবি শ্ব'ত ক্লিফ হাক্সটেবলৰ চৰিত্ৰত অভিনয় কৰি "আমেৰিকাৰ পিতৃ" হিচাপে সুনাম অৰ্জন কৰিছিল (১৯৮৪–১৯৯২)। সমগ্ৰ কেৰিয়াৰত তেওঁ অসংখ্য বঁটা আৰু সন্মানীয় উপাধি লাভ কৰিছে। ২০১৪ চনত তেওঁৰ বিৰুদ্ধে উত্থাপিত যৌন নিৰ্যাতনৰ অভিযোগৰ পিছত বহু বঁটা বাতিল কৰা হৈছিল।

উদ্ধৃতিসমূহ

মই নাজানো সফলতাৰ চাবিকাঠীনো কি, কিন্তু বিফলতাৰ মূলতেই হ'ল সকলোকে সন্তুষ্ট কৰাৰ বাবে চেষ্টা কৰা।

উৎস

বাহ্যিক সংযোগ

Category:আমেৰিকা যুক্তৰাষ্ট্ৰৰ ব্যক্তি
Category:কৌতুক শিল্পী
Category:অভিনয় শিল্পী
Category:আমেৰিকান লেখক
Category:মৃত ব্যক্তি
কন্দৰ্পধৰ্ম

কন্দৰ্পধৰ্ম (কিছুমান উৎসত কন্দৰ্পবৰ্মন ৰূপেও উল্লিখিত) আছিল চম্পা ৰাজ্যৰ এজন প্ৰাচীন ৰজা, যিয়ে ভিয়েটনামৰ কেন্দ্ৰীয় অঞ্চলত ষষ্ঠ শতাব্দীৰ শেষ ভাগৰপৰা সপ্তম শতাব্দীৰ আৰম্ভণিলৈকে শাসন কৰিছিল। তেওঁ শম্ভুবৰ্মনৰ পুত্ৰ আৰু প্ৰভাসধৰ্মৰ পিতা আছিল।

ৰাজ্য আৰু ৰাজধানী

কন্দৰ্পধৰ্মৰ ৰাজ্যৰ অন্তৰ্গত আছিল থুব’ন নদীৰ উপত্যকা (বৰ্তমানৰ কুৱাং নাম প্ৰদেশ) আৰু সম্ভৱতঃ হুৱাং নদী (বৰ্তমান থুৱাথিয়েন-হুৱে প্ৰদেশ) অঞ্চল। তেওঁৰ ৰাজত্বকালত তেওঁৰদ্বাৰা প্ৰতিষ্ঠিত কন্দৰ্পপুৰ নামৰ নগৰী ৰাজধানী হিচাপে বিকশিত হৈছিল।

শিলালিপিত উল্লেখ

মিশনৰ (Mỹ Sơn) শিলালিপি C.96-ত বিক্ৰান্তবৰ্মন প্ৰথম (প্ৰকাশধৰ্ম) ৰজাই ৬৫৮ খ্ৰীষ্টাব্দত উৎকীৰ্ণ কৰা বংশবৃক্ষত কন্দৰ্পধৰ্মৰ নাম উল্লেখ পোৱা যায়। তাত কোৱা হৈছে যে তেওঁ ‘‘শ্ৰী শম্ভুবৰ্মন’’ৰ পুত্ৰ আৰু ‘‘ধৰ্মৰ অৱতাৰ’’ৰূপে বৰ্ণিত।

শিলালিপি C.137 (চা কিয়েউ অঞ্চলৰপৰা উদ্ধৃত) অনুসৰি কন্দৰ্পধৰ্ম আছিল প্ৰকাশধৰ্মৰ পিতৃ-পিতামহ (অৰ্থাৎ তেওঁৰ পিতৃৰ মাতৃৰ পিতৃ)।

থুৱাথিয়েন-হুৱে প্ৰদেশত পোৱা ডিন্থি শিলালিপি C.111-ত কন্দৰ্পধৰ্মদ্বাৰা প্ৰতিষ্ঠিত নগৰ ‘‘কন্দৰ্পপুৰ’’ৰ উল্লেখ পোৱা যায়। ফ্ৰেন্স বিদ্বান এডুৱাৰ্ড হুবেৰৰ অনুবাদ অনুসৰি শিলালিপিত লিখা আছে:
“যদি কোনোবাই এই নগৰৰ প্ৰভুয়ে (কন্দৰ্পবৰ্মন/ধৰ্মে) দান কৰা সামগ্ৰীৰ অপমান কৰে, তেন্তে তেওঁলোক আৰু তেওঁলোকৰ পূৰ্বপুৰুষ অনন্তকাললৈ অসুখী হৈ থাকিব।”

চীনা উৎসত উল্লেখ

চামপাৰ ইতিহাসবিদ জৰ্জ মাশ্পেৰো আৰু জৰ্জ চেদেছে কন্দৰ্পধৰ্মক চীনৰ লিখিত উৎসত বৰ্ণিত “লিন্‌ই” ৰাজ্যৰ ৰাজা ফান টৌলি (Fan Touli) বুলি অনুমান কৰিছে। চীনা ইতিহাস ‘‘চিউ টাং শু’’ অনুসৰি তেওঁ ৬৩০ আৰু ৬৩১ খ্ৰীষ্টাব্দত চীনা সম্ৰাটৰ আদালতলৈ উপহাৰ আৰু দূতবাহিনী পঠাইছিল।

বংশ আৰু বৰ্ণ

শিলালিপিসমূহত কন্দৰ্পধৰ্মৰ বংশক একে সময়তে ব্ৰাহ্মণ আৰু ক্ষত্ৰিয় বৰ্ণৰপৰা উৎপন্ন বুলি উল্লেখ কৰা হৈছে। এই বংশৰ প্ৰাচীন প্ৰতিষ্ঠাতা আছিল গঙ্গৰাজা, যিয়ে সিংহপুৰ (Simhapura) ৰাজবংশ আৰম্ভ কৰিছিল।

তথ্যসূত্ৰ

শ্ৰেণী:ভিয়েটনামৰ ব্যক্তি
শ্ৰেণী:চীনৰ ইতিহাস
শ্ৰেণী:ইতিহাস
কলীয়া গোঁসাই সত্ৰ

কলীয়া গোঁসাই সত্ৰ অসমৰ শোণিতপুৰ জিলাৰ বালিপৰা অঞ্চলত অৱস্থিত এখন সত্ৰ। বালিপৰা অঞ্চলক প্ৰসিদ্ধ কৰা প্ৰধান চাৰিখন সত্ৰৰ ভিতৰত কলীয়া গোঁসাই সত্ৰ বা থান অন্যতম। দৈনিক অসমৰ বিভিন্ন প্ৰান্তৰ লোকে আহি এই সত্ৰখন দৰ্শন কৰেহি। লোকবিশ্বাস অনুসৰি এই সত্ৰৰ মহিমা অপাৰ।

কলীয়া গোসাঁই সত্ৰখনৰ অৱস্থিতি:

শোণিতপুৰ জিলা সদৰ তেজপুৰ চহৰৰ পৰা বালিপৰা অঞ্চলৰ দূৰত্ব ২৩ কিলোমিটাৰ। তেজপুৰৰ পৰা বালিপৰালৈ যাতায়তৰ সু-ব্যৱস্থা আছে। বালিপৰা চাৰিআলিৰ পৰা ৫২ নং ৰাষ্ট্ৰীয় ঘাইপথত ৫ কিলোমিটাৰ আগুৱাই গ’লে পোৱা যায় মানশিৰি নদী। মানশিৰি নদীৰ ওপৰৰ দলং পাৰ হৈ ঘাইপথৰ পৰা ১ কিলোমিটাৰ ভিতৰলৈ সোমালেই ৰাস্তাৰ বাঁওকাষে কলীয়া গোঁসাই সত্ৰ। যাতায়তৰ সু-ব্যৱস্থাৰ হেতুকে এই সত্ৰখনত বছৰৰ বাৰটা মাহতে ভক্তৰ ভিৰ পৰিলক্ষিত হয়।

সত্ৰখনৰ ইতিহাস আৰু কিংবদন্তী:

বালিপৰা অঞ্চলৰ মানশিৰি (বা মনেশ্বৰী) নৈৰ পাৰত এক সুন্দৰ প্ৰাকৃতিক পৰিবেশত কলীয়া গোঁসাই সত্ৰ অৱস্থিত। স্বৰ্গদেউ গদাধৰ সিংহ এই সত্ৰখনৰ প্ৰধান পৃষ্ঠপোষক আছিল। গদাধৰ সিংহই ল’ৰা ৰজাৰ পৰা পলাই ফুৰি অন্তত আহোম ৰাজপাতত উঠালৈ এই সময়ছোৱাত এই সত্ৰখনৰে বিজড়িত অলেখ কাহিনী আছে। যদিও স্বৰ্গদেৱে সত্ৰ স্থাপনৰ হেতুকে ৪২ বিঘা মাটি আগবঢ়াইছিল, কিন্ত্ত পৰিতাপৰ কথা যে বৰ্তমান বেদখলকাৰীৰ প্ৰকোপত সত্ৰখনৰ মাথো ২ বিঘামান মাটিহে বাকী ৰৈছেগৈ।

এই সত্ৰৰ অৱস্থান পূৰ্বতে দুৰ্গম হাবি বননিৰে ঢাকি ৰাখিছিল। শ্ৰী শ্ৰী মাধৱানন্দ গোস্বামীদেৱে ১৬০৩ শকত এই সত্ৰখন স্থাপন কৰে। জনা যায় যে, মাধৱানন্দ দেৱে পৰশুৰাম কুণ্ডলৈ স্নান কৰিবলৈ যাওতে ল’ৰা ৰজাৰ ভয়ত ছদ্মবেশত থকা গদাপাণিৰ লগত ভেটা-ভেটি হয়। মাধৱানন্দ দেৱে ভৱিষৎ বাণী কৰি কয় যে ত্ৰি পক্ষান্তৰে তেওঁ আহোম ৰাজপাট দখল কৰিব। এই ভৱিষৎ বাণী শুনি গদাপানীয়ে আশ্চৰ্য্য প্ৰকাশ কৰিলে আৰু ক’লে যে যদি ভৱিষৎবাণী বাস্তৱত ৰূপায়িত হয়, তেন্তে তেওঁক উপযুক্ত সন্মান প্ৰদৰ্শন কৰা হ’ব। ত্ৰি পক্ষান্তৰৰ ভিতৰত গদাধৰ সিংহই ৰাজপাট দখল কৰে আৰু মাধৱানন্দদেৱক বিচাৰ-খোঁচাৰ কৰি ৰাজ-দৰবাৰলৈ আদৰি আনি উপযুক্ত সন্মান প্ৰদৰ্শন কৰে। মাধৱানন্দদেৱে সত্ৰ স্থাপনত ৰজাৰ সহযোগিতা বিচাৰে আৰু গদাধৰ সিংহও অতি আনন্দ মনেৰে সত্ৰ স্থাপন কৰাত সহায় কৰিব বুলি কথা দিয়ে। ইয়াৰ পিছতে মাধৱানন্দ দেৱে সত্ৰ স্থাপন কৰাৰ মানসেৰে ব্ৰহ্মপুত্ৰ পাৰ হৈ তেজপুৰ অতিক্ৰমি ‘থিয় আতি’ নামে ঠাইত ৰয়হি। তাত তেওঁ দেখিলে যে সত্ৰ স্থাপনৰ বাবে উপযুক্ত ব্যৱস্থা নাই। গতিকে তাৰ পৰা তেওঁ উজাই আহিবলৈ ধৰিলে। 'থিয় আতি' নামে যি ঠাইত গোঁসাই ৰৈছিল, পাছত ৰাইজে সেই ঠাইত নামঘৰ, মণিকুট, কুঁৱা সজাই গোঁসাইৰ স্মৃতি চিহ্ন ৰাখে। এইদৰে উজাই আহি গোঁসাই প্ৰভুৱে বালিপৰাৰ মানশিৰি নৈৰ পাৰত সত্ৰ স্থাপন কৰে। গদাধৰ সিংহই ৪২ বিঘা মাটি, ডবা, বৰকাঁহ, শঙ্খ, ঘণ্টা, গো-মুখ শঙ্খ, সোণৰ আঙুঠি, তামৰ থাল আৰু এখন তৰোৱাল এই সত্ৰক দান কৰি সত্ৰ স্থাপনত অৰিহণা যোগাইছিল। ইয়াৰ উপৰিও গোঁসাই আৰু সত্ৰৰ সুবিধাৰ্থে কমাৰ,কুমাৰ ঢুলীয়া, নাপিতৰ পৰিয়াল সত্ৰৰ চৌহদত সংস্থাপন কৰে। পোনতে গোঁসায়ে আশে পাশে থকা জনজাতি লোকসকলক মতাই আনি শৰণ ভজন দি শিষ্য পাতে। পিছলৈ এই সত্ৰৰ শিষ্যৰ সংখ্যা বাঢ়ি যায়। এই সত্ৰৰ শেষজনা সত্ৰাধিকাৰ আছিল জগৎ চন্দ্ৰ গোস্বামীদেৱ। বৰ্তমান তেখেতৰ পৰিয়ালে সত্ৰখন পৰিচালনা কৰি আছে যদিও সত্ৰাধিকাৰৰ দায়িত্ব কোনো গ্ৰহণ কৰা নাই।

তথ্য সংগ্ৰহ:

শ্ৰেণী:সত্ৰ
শ্ৰেণী:শোণিতপুৰ জিলাৰ পৰ্যটনস্থলী
গীতা বাছৰা

গীতা বাছৰা (ইংৰাজী: Geeta Basra; জন্ম: ১৩ মাৰ্চ, ১৯৮৪) এগৰাকী ইংৰাজ প্ৰাক্তন অভিনেত্ৰী যিয়ে বলিউডৰ চলচ্চিত্ৰত অভিনয় কৰিছে। ২০০৬ চনত তেওঁ বলিউডত অভিনয় জীৱনৰ পাতনি মেলিছিল।

প্ৰাৰম্ভিক জীৱন

ইংলেণ্ডৰ দক্ষিণ উপকূলৰ পৰ্টছমাউথত এটা ভাৰতীয় পঞ্জাবী পৰিয়ালত বাছৰাৰ জন্ম হৈছিল।

তেওঁ কিশোৰ নামিত কাপুৰ এক্টিং ইনষ্টিটিউটত অভিনয়ৰ শিক্ষা গ্ৰহণ কৰিছিল।

কৰ্মজীৱন

২০০৬ চনত ইমৰান হাছমী অভিনীত দিল দিয়া হ্যায় ছবিৰ জৰিয়তে তেওঁক প্ৰথমবাৰৰ বাবে দেখা গৈছিল। তেওঁৰ দ্বিতীয়খন ছবি আছিল হাছমীৰ বিপৰীতে অভিনয় কৰা দ্য ট্ৰেইন (২০০৭)। ইয়াত তেওঁ ৰোমা নামৰ এগৰাকী কৰ্মৰত মহিলাৰ চৰিত্ৰত অভিনয় কৰিছিল যিয়ে এক বিবাহ বহিৰ্ভূত সম্পৰ্কত আবদ্ধ হৈ পৰে।

বাছৰাক সুক্ষীন্দৰ ছিণ্ডা আৰু ৰাহত ফটেহ আলী খানৰ গান "ঘূম চুম ঘূম চুম"ৰ মিউজিক ভিডিঅ'টো দেখা গৈছিল। ইয়াত তেওঁ ৰাহুল ভাটৰ প্ৰেমিকাৰ চৰিত্ৰত অভিনয় কৰিছিল।

ব্যক্তিগত জীৱন

বাছৰাই ২০১৫ চনৰ ২৯ অক্টোবৰত পঞ্জাবৰ জালন্ধৰত ভাৰতীয় ক্ৰিকেটাৰ হৰভজন সিঙৰৰ সৈতে বিবাহপাশত আৱদ্ধ হয়। তেওঁলোকৰ এজনী কন্যা সন্তান হীনায়া হীৰ প্লাহা (জন্ম: ২৭ জুলাই ২০১৬) আৰু এজন পুত্ৰ সন্তান জোভান বীৰ সিং প্লাহা (জন্ম: ১০ জুলাই ২০২১) আছে। তেওঁলোক বৰ্তমান মুম্বাইত বসবাস কৰে।

অভিনয় তালিকা

বৰ্ষ
নাম
চৰিত্ৰ
পৰিচালক
ভাষা
টোকা

২০০৬ দিল দিয়া হ্যায় নেহা মেহৰা আদিত্য দত্ত হিন্দী প্ৰথম চলচ্চিত্ৰ
২০০৭ দ্য ট্ৰেইন ৰোমা কাপুৰ / ৰিছা মালহোত্ৰা হাসনাইন হায়দৰাবাদৱালা ৰক্ষা মিস্ত্ৰী
২০১৩ জিলা গাজিয়াবাদ — আনন্দ কুমাৰ "বাপ কা মাল" গীতত বিশেষ উপস্থিতি
২০১৪ মিষ্টাৰ জো বি. কাৰ্ভালহো গেহনা সমীৰ তিৱাৰী
২০১৫ ছেকেণ্ড হেণ্ড হাজবেণ্ড নেহা কৌৰ গ্ৰেৱাল স্মীপ কাং
২০১৬ লক পাম্মী পাঞ্জাবী
২০২৫ মেহৰ — ৰাকেশ মেহতা

তথ্যসূত্ৰ

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
অনশন ধৰ্মঘট

অনশন ধৰ্মঘট হৈছে অহিংস প্ৰতিৰোধৰ এক পদ্ধতি য’ত অংশগ্ৰহণকাৰীসকলে ৰাজনৈতিক প্ৰতিবাদৰ কাৰ্য্য হিচাপে উপবাস কৰে, সাধাৰণতে নীতি পৰিৱৰ্তনৰ দৰে নিৰ্দিষ্ট লক্ষ্যত উপনীত হোৱাৰ উদ্দেশ্যেৰে অনশন ধৰ্মঘট কৰা হয়। তৰল পদাৰ্থ গ্ৰহণ নকৰা অনশনকাৰীক শুষ্ক অনশন ধৰ্মঘটকাৰী বুলি কোৱা হয়।

যিবোৰ ক্ষেত্ৰত কোনো সত্তাই (সাধাৰণতে ৰাষ্ট্ৰই) অনশনকাৰীৰ (যেনে বন্দী) জিম্মা লাভ কৰে বা লাভ কৰিবলৈ সক্ষম হয়, তেনে ক্ষেত্ৰত জিম্মাত থকা সত্তাই প্ৰায়ে বলপূৰ্বকভাৱে‍ খাদ্য খুৱাই অনশন ধৰ্মঘট বন্ধ কৰে।

ইতিহাস

প্ৰাক্ খ্ৰীষ্টান আয়াৰলেণ্ডত অন্যায়ৰ প্ৰতিবাদৰ পদ্ধতি হিচাপে উপবাস ব্যৱহাৰ কৰা হৈছিল, য'ত ইয়াক ট্ৰস্কাড বা চেলাচান নামেৰে জনা গৈছিল। সমসাময়িক নাগৰিক সংহিতাত বিশদভাৱে উল্লেখ কৰা ইয়াৰ নিৰ্দিষ্ট নিয়ম আছিল যাৰ দ্বাৰা ইয়াক ব্যৱহাৰ কৰিব পৰা যায় আৰু প্ৰায়ে অপৰাধীৰ ঘৰৰ দুৱাৰমুখতে উপবাস কৰা হৈছিল। পণ্ডিতসকলে অনুমান কৰিছে যে সংস্কৃতিয়ে আতিথ্যক যি অত্যন্ত গুৰুত্ব দিছিল, তাৰ বাবেই এনে হৈছিল। কোনো ব্যক্তিক নিজৰ দুৱাৰমুখতে মৰিবলৈ দিয়াটো, যাৰ বিৰুদ্ধে কোনো ভুলৰ অভিযোগ উত্থাপন কৰা হৈছিল সেই ঘটনাক এটা ডাঙৰ অপমান বুলি গণ্য কৰা হৈছিল। আন কিছুমানে কয় যে এই প্ৰথা আছিল গোটেই ৰাতি উপবাসে ৰখা, কিয়নো প্ৰাক্ খ্ৰীষ্টান আয়াৰলেণ্ডত মানুহৰ মৃত্যুত উপবাসে থকাৰ কোনো প্ৰমাণ পোৱা হোৱা নাই। মূলতঃ ঋণ আদায় বা অনুভূত ভুলৰ ন্যায় পাবলৈ এই উপবাসবোৰ গ্ৰহণ কৰা হৈছিল। আয়াৰলেণ্ডৰ পৃষ্ঠপোষক, সন্ত চেণ্ট পেট্ৰিকৰ কিংবদন্তিসমূহেও এই অনশন ব্যৱহাৰ কৰিছে।

ভাৰতত ভোক প্ৰতিবাদৰ প্ৰথা ১৮৬১ চনত চৰকাৰে বাতিল কৰে য’ত প্ৰতিবাদকাৰীয়ে ন্যায়ৰ ৰাজহুৱা আহ্বানত কোনো অপৰাধী পক্ষৰ (সাধাৰণতে ঋণী) দুৱাৰত উপবাসে থাকে; ইয়াৰ দ্বাৰা সেই তাৰিখৰ আগতে এই প্ৰথাৰ প্ৰাদুৰ্ভাৱ বা অন্ততঃ ইয়াৰ প্ৰতি জনসচেতনতাক সূচায়। ইয়াৰ পাছত যকৃতে শৰীৰৰ চৰ্বি প্ৰক্ৰিয়াকৰণ আৰম্ভ কৰে, যিটো প্ৰক্ৰিয়াক কেট’ছিছ বোলা হয়। চৰ্বি কমি যোৱাৰ পিছত শৰীৰ "অনাহাৰ অৱস্থা"ত প্ৰৱেশ কৰে। আৰু প্ৰলাপ বকা অৱস্থাৰ সন্মুখীন হ'ব পাৰে। সাধাৰণতে মৃত্যু হয় যেতিয়া এজন অনশনকাৰীয়ে প্ৰায় ৬০–৭০ দিনত ধৰ্মঘটৰ পূৰ্বৰ ওজনৰ প্ৰায় ৪০–৫০% কমি যায়। মেদবহুল ব্যক্তিয়ে বেছি দিন টিকি থাকিব পাৰে।

তথ্যসূত্ৰ

শ্ৰেণী:আন্দোলন
এমিন’ এছিড

এমিন’ এছিড হৈছে প্ৰটিন যৌগ গঠনৰ মৌলিক একক। ৰসায়ন বিজ্ঞানত ইয়াক জৈৱ-ৰসায়ন বিভাগত অধ্যয়ন কৰা হয়। বহুসংখ্যক এমিন’ এছিড বিশেষ ৰাসায়নিক বান্ধনি (পেপটাইড্ বান্ধনি)-ৰে লগ লাগি একোটা বৃহৎ প্ৰটিন যৌগৰ সৃষ্টি কৰে। প্ৰাকৃতিকভাৱে জীৱদেহত মূলত ২০ ধৰণৰ এমিন’ এছিড পোৱা যায়।

এমিন’ এছিডৰ গঠন

]])
সকলো ধৰণৰ এমিন’ এছিড মূলত কাৰ্বন (C), অক্সিজেন (O) আৰু নাইট্ৰজেনৰ দ্বাৰা গঠিত। অৱশ্যে কিছুমান এমিন’ এছিডত ছালফাৰ (S)-ও পোৱা যায় (যেনে- চিষ্টাইন)। এমিন’ এছিডসমূহৰ গঠনত কাৰ্বক্সিল(-COOH) আৰু এমিন’(-NH2) কাৰ্যকৰী মূলকৰ উপস্থিতিয়ে ইয়াক আম্লিক আৰু ক্ষাৰকীয় গুন প্ৰদান কৰে। এনেদৰে আম্লিক আৰু ক্ষাৰকীয় গুন প্ৰদৰ্শন কৰা যৌগসমূহক এম্ফটেৰিক বা উভয়ৰ্ধমী যৌগ বোলা হয়।

অনা-অপৰিহাৰ্য আৰু অপৰিহাৰ্য এমিন’ এছিড

]] ৰোগৰ দ্বাৰা অক্ৰান্ত এটি শিশু
মানুহ তথা উচ্চস্তৰৰ প্ৰাণীসমূহে আত্মসংশ্লেষণৰ দ্বাৰা শৰীৰৰ বাবে মাত্ৰ দহ বিধ এমিন’ এছিড সংশ্লেষণ কৰিব পাৰে। এই এমিন’ এছিডসমূহক অনা-অপৰিহাৰ্য এমিন’ এছিড বোলা হয়। শৰীৰৰ বাবে প্ৰয়োজনীয় বাকী দহবিধ এমিন’ এছিডক অপৰিহাৰ্য এমিন’ এছিড বোলা হয়। অপৰিহাৰ্য এমিন’ এছিডৰ অভাৱে শৰীৰত বিভিন্ন ৰোগ (যেনে- কোৱাছিওৰকৰ ৰোগ) সৃষ্টি কৰে।

২০ বিধ এমিন’ এছিড

মানুহৰ ক্ষেত্ৰত অপৰিহাৰ্য - অনা অপৰিহাৰ্য এমিন’ এছিডসমূহ
অপৰিহাৰ্য
অনা-অপৰিহাৰ্য *
হিষ্টিডাইন
এলানিন
অইচলিউচিন
আৰ্জেনিন*
লিউচিন
এচপাৰটিক এছিড
লাইছিন
চিষ্টাইন*
মিথিওনিন
গ্লুটামিক এছিড
ফিনাইলএলানিন
গ্লুটামাইন*
থ্ৰিওনিন
গ্লাইচিন*
ট্ৰিপ্ত'ফেন
প্ৰলিন*
ভেলিন
ছিৰিণ*

টাইৰ'ছিন*

এছপাৰাজাইন*

(*) কিছুমান ক্ষেত্ৰত অপৰিহাৰ্য

তথ্য সংগ্ৰহ

শ্ৰেণী:জৈৱ যৌগ
মহাকৰ্ষণিক তৰংগ

]]s spin past each other.

পদাৰ্থ বিজ্ঞানত মহাকৰ্ষণিক তৰংগ হৈছে মহাজাগতিক সময়-স্থানৰ বক্ৰত সৃষ্টি হোৱা আৰু উৎসৰপৰা বহিৰ্মুখে গতি কৰা তৰংগৰূপী একপ্ৰকাৰ শক্তি। ১৯১৬ চনত এলবাৰ্ট আইনষ্টাইনে তেওঁৰ সাধাৰণ আপেক্ষিকতাবাদ তত্বৰ আধাৰত ইয়াৰ ভৱিষ্যবাণী কৰিছিল। মহাকৰ্ষণিক তৰংগৰাশীয়ে একপ্ৰকাৰ মহাকৰ্ষনিক শক্তিৰূপে গতি কৰে। নিউটনীয় পদাৰ্থবিজ্ঞানত ইয়াৰ অৱস্থিতি সম্ভৱ নহয় কাৰণ নিউটনীয় পদাৰ্থবিজ্ঞানত মহাকৰ্ষণৰ বেগ অসীম বুলি গণ্য কৰা হয়।

প্ৰত্যক্ষ আৱিস্কাৰৰ আগতেও ইয়াৰ সম্ভেদ পোৱা গৈছিল। ইয়াৰ প্ৰত্যক্ষ আৱিস্কাৰৰ বাবে উৎকৃষ্ট সংবেদশীল উৎস হৈছে স্বেত বামন, নিউট্ৰন নক্ষত্ৰ আৰু কৃষ্ণগহ্বৰৰে গঠিত দ্বৈত নক্ষত্ৰ পদ্ধতি Advanced LIGO-অৰ উপৰিও কেইবাটাও মানমন্দিৰ ইয়াৰ গৱেষণাত ৰত হৈ আছে (ছেপ্তেম্বৰ ২০০৫)।

২০১৬ চনৰ ১১ ফেব্ৰুৱাৰী তাৰিখে লিগ' আৰু ভাৰগ'ৰ বৈজ্ঞানিক সহযোগিতাত প্ৰথমবাৰৰ বাবে প্ৰত্যক্ষভাৱে মহাকৰ্ষণিক তৰংগ পৰ্যবেক্ষণ কৰা বুলি ঘোষণা কৰা হয়। এডভাঞ্চড লিগ' ডিটেক্টৰৰ সহায়ত ২০১৫ চনৰ ১৪ ছেপ্তেম্বৰ তাৰিখে মহাকৰ্ষণিক তৰংগ পৰ্যবেক্ষণ কৰা হৈছিল। দুটা কৃষ্ণগহ্বৰৰ সংঘৰ্ষৰ ফলত এই মহাকৰ্ষণিক তৰংগসমূহ সৃষ্টি হৈছিল।

মহাকৰ্ষণিক তৰংগ চিনাক্তকৰণৰ ক্ষেত্ৰত গুৰুত্বপূৰ্ণ অৱদান আগবঢ়োৱা বাবে ৰেইনাৰ ৱেইছ, কিপ থ'ৰ্ণ আৰু বেৰী বেৰিছক ২০১৭ বৰ্ষত পদাৰ্থ বিজ্ঞানৰ ন'বেল বঁটা প্ৰদান কৰা হয়।

তথ্যসূত্ৰ

শ্ৰেণী:আপেক্ষিকতাবাদ
গুমৰাগ

গুমৰাগ অসমত বাস কৰা মিছিং জনগোষ্ঠীৰ পৰম্পৰাগত লোকনৃত্য৷ মিছিংসকলৰ জাতীয় উৎসৱ আলি আই লৃগাংত এই নাচ নচা হয়৷ আলি আই লৃগাং কৃষিভিত্তিক উৎসৱ৷ প্ৰতিবছৰে ফাগুন মাহৰ প্ৰথম বুধবাৰে এই উৎসৱ পালন কৰা হয়৷ এই উৎসৱত মিছিংসকলে শস্য সিঁচাৰ আৰম্ভণিৰ উলাহতে সকলোৱে মিলিজুলি সমূহীয়াকৈ ভোজ-ভাত খাই নৃত্য-গীত পৰিৱেশন কৰে৷ ঘৰৰ গৃহস্থই আগবেলা পথাৰত বীজ সিঁচি আনুষ্ঠানিকভাৱে এই উৎসৱৰ আৰম্ভণি কৰে আৰু ডেকাসকলে সন্ধিয়া ঘৰে ঘৰে গৈ ৰঙালী বিহুৰ হুঁচৰিৰ দৰে পদূলিয়ে পদূলিয়ে গুমৰাগ চঃমেন নৃত্য-গীত পৰিৱেশন কৰে টকা-সিকা বা খাদ্যসম্ভাৰ লৈ গৃহস্থই সেৱা কৰে৷ গুমৰাগ নাচৰ দলে গৃহস্থক বছৰটোলৈ আশীৰ্বাদ দিয়ে৷ এই নৃত্যত পুৰণিকলীয়া লীনং আৰু মাৰাবাং নামৰ বাদ্যও সংগত কৰা হয়৷

সাজ-পাৰ

নাচত ডেকা-গাভৰু উভয়ে অংশগ্ৰহণ কৰাৰ উপৰি সকলো বয়সৰ লোকে নৃত্যস্থলীত সমবেত হয়৷ গুমৰাগ নাচত মিছিং ডেকাসকলে পুৰুষৰ জাতীয় সাজ মিবু গালোগ্ নামৰ জাতীয় সাজ পিন্ধে আৰু গাভৰুসকলে মহিলাৰ মিছিং জাতীয় সাজ ৰিঃবি গাচেং, গাপা গাঃৰে আদি পৰিধান কৰে৷

তথ্য সূত্ৰ

শ্ৰেণী:লোক-নৃত্য
শ্ৰেণী:অসম
অনুতাই ৱাঘ

অনুতাই ৱাঘ (১৭ মাৰ্চ ১৯১০ – ১৯৯২) ভাৰতৰ প্ৰাক-বিদ্যালয় শিক্ষাৰ অন্যতম পথ প্ৰদৰ্শক আছিল। তেওঁ তাৰবাই মোডাকৰ পেছাদাৰী সহকৰ্মী আছিল। মোডাকৰ সৈতে তেওঁ এনে এটা কাৰ্যসূচীৰ পথ প্ৰদৰ্শক আছিল, যাৰ পাঠ্যক্ৰম থলুৱা আছিল, কম খৰচী পাঠদান সামগ্ৰী ব্যৱহাৰ কৰিছিল আৰু অংশগ্ৰহণকাৰীসকলৰ সামগ্ৰিক বিকাশৰ লক্ষ্য আছিল। এ ডি এন বাজপেয়ীয়ে তেওঁক "উচ্চ সমাজ সংস্কাৰক" বুলি বৰ্ণনা কৰিছে। ১৯৮৫ চনত জামনালাল বাজাজ বঁটা লাভ কৰিছিলবুলি এটা অনুতাই ৱাঘৰ তথ্য-আত্মজীৱনী-ফ্ৰম দা হিল অফ কচবাদ(From the hill of Kosbad)ৰ পৰা জনা যায়।

তথ্য সূত্ৰ

শ্ৰেণী:মৃত ব্যক্তি
শ্ৰেণী:সমাজহিতৈষী
শ্ৰেণী:ভাৰতীয় নাৰী
শ্ৰেণী:কুৰি শতিকাৰ লোক